Estau de Palestina

Palestina (n'árabi: فلسطين‎ Filasṭīn), oficialmenti Estau de Palestina (n'árabe: دولة فلسطين‎, Dawlat Filasṭín),​ es un país d'Asia assitiau ena región d'Orienti Próssimu, nel Levanti mediterráneu, asiajá polas regionis de Cisjordania (ena que s'enclui Jerusalén Esti) i la Franja de Gaza. Hazi arrayu con Israel, Jordania, Egitu i la ribera sudorental del mari Mediterráneu. Tamién es considerau un protoestau. Hue proclamau nel dessiliu n'Argel el 15 de noviembri de 1988, quandu el Conseju Nacional dela Organización pala Liberación de Palestina (OLP) adotó la decraración d'endependencia de Palestina de horma unilateral. N'essi tiempu la OLP no exercía control sobri nengún territoriu, i era un goviernu nel dessiliu.​ Ogañu el territoriu recramau pal Estau de Palestina se mantien baxu ocupación israelí. Reivindica los Territorius Palestinus​ definius enantis dela guerra de 1967, i á establecíu Jerusalén Esti comu la su capital.